Nyeste Skilderie af Kiøbenhavn, 1812-03-17
Blandt de mange Beviser paa Medborgeres Erkjendtlighed og Høigtelse som Hr. Skuespiller Knudsen har havt, og som alle maa være ham en sød Belønning for hans patriotiske Bestræbelser, er en særdeles forbindtlig Skrivelse fra Administrationen for det Kongel. Kjøbenhavnske Skydeselskab og danske Broderskab af 12 Martii, hvormed fulgte 1200 Rdlr., som Administrationen, foranlediget ved den naadige Deeltagelse Hans Høihed Prinds Christian har tilkiendegivet for de i Krigen qvæstede samt de Faldnes Efterladte, havde ladet indsamle som Bidrag til Beneficeforestillingen den 7. Martii, og en anden ligesaa forbindtlig Skrivelse fra Directionen for det venskabelige Selskab med 133 Rdlr., som adskillige af Selskabets Medlemmer ædelmodigen havde sammenskudt til Understøttelse for vore i engelsk Fangenskab værende Medborgere. - En tredie Skrivelse fra adskillige ædle Ynglinge i samme Anledning til Hr. Knudsen, fortjener her ordlydende at anføres: "Saa mange glade og ved Dem besielede Ynglinge, som De endnu upaatvivlelig erindrer Dem at have overrasket paa den behageligste Maade den 27de Februarii, ligesaa mange rørte og erkjendtlige Hjerter bringe Dem herved deres følelsesfulde Tak Deres egen Bevidsthed, gjette vi, er Deres sødeste Belønning, men dog kunde vi ikke nægte os dette Udbrud af vore varme Følelser. De viiste og skjenkede os Phoenix, forog vores Erkjendtlighed til Dem, ved at vise os det omarbeidede Høstgilde. Vi vedføie i denne Henseende 40 Rdlr. og give os den Frihed at kalde os Deres meest hengivne unævnte Deeltagere i Deres skjønne Daad."(Øvre-Tellemarken. - Findalen, Slutning, see forr. Numer.) - Anlægget af en Vei her hen igjennem Landet er efter hvad der for hver den, som med nogen Agtsomhed herpaa gjennemreiser disse Egne, er indlysende af høi Fornødenhed, mindre maaskee for de Mennesker, som allerede leve i Omegnen, skjøndt ogsaa dem høiligen nyttigt, end for de mange flere, der da først vilde blive til, vilde her finde et lykkeligt og ernærende Hjem, og gjort Landet til hvad det, men ei uden ved Cultur og Arbeid, der først da blev at anvende, kunde blive. Det er sandt, Kortet viser, at der, i ikke stor Afstand herfra, er dog selv i denne Ørkenegn to beborde Dale, Forrisdal og Nissedal, men deels ere de dog allerede flere Mile herfra, afsondrede ved mere eller mindre utilgængelige Klipper og Afgrunde, deels er disse Dales Samqvem med de andre Egne saadan, at Conferentsraad Møller fortæller i sin Reise gjennem Øvre=Tellemarken, at Præsten, naar han skal besøge Annexkirkerne, somme Stæder maa lade sig med Hest og Slæde, nedhisse over Fjeldstyrtninger. - Findalen er nu en af de beboelige Dale. Er den, som det siges, indtil 6 norske ja kun 6 danske Mile lang, og de beboelige Sletter og Lier kun 1/2 Miil brede, saa er dog dette allerede 1 1/2 beboelig Miil, efter de opdyrkede Dales Befolkning, Bosted for 3 til 4000 Mennesker. Man har her foruden denne Dal, lidet nordligere; Botnedalen i Moe Præstegield, hvor der og førend den sorte Død, skal have været et da uddød Kirkesogn, af hvis Beboelse der endnu ere kjendelige Spor, ligeledes Bertedalen i Heggelands Sogn, lidt sydostligere, hvormed det har samme Beskaffenhed, foruden flere desmindre Egne. (Efter Hand. Tid.)